અમદાવાદ: છેલ્લા બે દિવસથી અમદાવાદ સહિત રાજ્યના મોટાભાગના વિસ્તારો પર મેઘરાજા ભારે મહેરબાન થયા છે. થોડી વારમાં તો ઠેર-ઠેર પાણી ભરાઈ જાય એ ઝડપે વરસાદ વરસી ઠંકડ પ્રસરાવી જાય છે. વરસાદનો આ રાઉન્ડ હજુ ચાલુ જ રહેશે તેવી હવામાન વિભાગે આગાહી કરી છે. ગુજરાત, જમ્મુ-કાશ્મીર, તમિળનાડુ અને આસામ સહિત દેશના મોટાભાગના વિસ્તારોમાં શુક્રવાર સુધીમાં ભારેથી અતિભારે વરસાદ પડવાની આગાહી હવામાન વિભાગે કરી છે. જેને પગલે રાજ્યનું વહીવટી તંત્ર પણ એલર્ટ થઈ ગયું છે અને લોકોને હાલાકી ન પડે તે માટેની તૈયારીઓ કરી લીધી છે.